रणसागर में सवा सौ से ज्यादा बार हेडेड गीज और रडीशॅल डक की सैर
भास्कर संवाददाता | डूंगरपुर
टूरिज्मएंड वाइल्ड लाइफ सोसायटी ऑफ इंडिया के प्रतिनिधि रविवार को ग्रामीण क्षेत्रों के जलाशयों का दौरा करते हुए जिले की जैव विविधता और पक्षियों के संबंध में जानकारी ली।
रणसागर में सवा सौ से ज्यादा बार हेडेड गीज और रडीशॅल डक देखे तो सोम कमला आंबा बैक वाटर क्षेत्र में बड़ी संख्या में ग्रे लेग गीज़ देख उत्साहित हो उठे। बर्ड एक्सपर्ट का कहना था कि ग्रामीण क्षेत्रों के जलाशयों में प्रदूषण की मात्रा कम है जो कि इन पक्षियों के लिए बेहद अनुकूलता की स्थितियां है। इन तालाबों के किनारे खेतों और बड़ी संख्या में पेड़ों की स्थितियों को भी पक्षियों के लिए अच्छा बताया और इनको सतत संरक्षण दिए जाने की जरूरत बताई।
सोसायटी सदस्य गोविंद यादव, सजल जुगरान, निशांतनाथ शुक्ला, राहुल शर्मा ने सुबह रणसागर के बाद दोवड़ा, बड़ौदा, पूंजपुर, खेड़ा आसपुर, सोम कमला आंबा, गणेशपुर, खेमपुर, आमलिया और गमलिया तालाब देखा। यहां की जैव विविधता और सालभर में पक्षियों की मौजूदगी के बारे में जानकारी ली। पक्षी प्रेमी प्रकाश मनात, राजेश परमार मौजूद थे।
जलाशयहुए ऑनलाइन
पूरेराजस्थान में पक्षियों के लिए अनुकूल जलाशयों की सर्वे के कार्य में लगे सोसायटी सदस्यों ने जिले के तालाबों की सर्वे करते हुए इनका डाटाबेस तैयार किया। ऑनलाइन भी जिले के जलाशयों पर जैव विविधता की जानकारी को अपडेट की। सदस्य सजल जुगरान ने बताया कि इस डाटाबेस के आधार पर पूरे राजस्थान के पक्षियों के लिए अनुकूल जलाशयों की पुस्तिका का प्रकाशन किया जाएगा।
पीलेपलाश को भी देखा
बांसवाड़ारोड पर सड़क किनारे ही पीले पलाश को देखा तो आश्चर्यचकित हुए। पक्षी प्रेमी प्रकाश मनात और राजेश परमार ने सदस्यों को बताया कि जिले में अन्य पांच स्थानों पर भी पीले पलाश के पेड़ इन दिनों पुष्पित हैं। गोविंद यादव ने पीले पलाश को दुर्लभ बताया
जलाशय पर पक्षियों के बारे में जानकारी लेती पक्षी विशेषज्ञों की टीम।
पर्यटन विकास
hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva mai_Deva